ConCourt: Yikwephula Umthetho Ukwendisa Untombazana Esesemncinyane
Samukelwe ngenjabulo isinqumo somthethwandaba we Constitutional Court sokuthi kungaphandle komthetho ukwendisa amantombazana engaphansi kweminyaka engu 18
HARARE — Umthethwandaba we Constitutional Court usunqume ukuba kungaphandle komthetho ukwendisa abantwana besese bancane, esichazwe ngabanengi njengesiqakathekileyo kakhulu embalini yokwethulwa kwemithetho eZimbabwe. Esethula lesisinqumo emmele abanye omahluli edale lephalamende, uJustice Venanda Ziyambi uveze ukuba sithethwe ngokuvumelana kwabo bonke beyisitshiyagalo lunye. Ethi idale likubone kufanele ukuthatha lesi sinqumo, ukwenqabela ukuhlukuluzwa kwabantwana ikakhulu ngabezokholo, abacatsha ngamasiko esintu kanye lezinye izigangi. Igqwetha elise loludaba emthethwandaba we Constitutional Court umnumzana Tendai Biti, emele ababili abahlangane laloludubo lokwenda besesebancane ngezizatho ezehlukeneyo, abathi uNkosazana Loveness Mudzuri kanye Nkosazana Ruvimbo Tsopodza, lamukele njgenjabulo lesi sinqumo. UBiti uthi besingekho isidingo sokuba kulindelwe ukuthathwa kwaso edale laphezulu elizweni, bekumele kube ludaba okade lwalungisiswa lidale lephalamende. Umnumzana Nicholas Tavengwa isakhamuzi sase Harare ngomunye wabantu abemukele njgenjabulo lesi sinqumo. Osekumele kwenziwe yibuka ilungisiswe imithetho ihambelane lokutshiwo yisisekelo sombuso, ethi ngoba ukuphikisana kwalokhu kokubili, kusetshenziswa yizigangi zabesilisa labesifazane, ukuhlukumeza abanwana. Uzulu uthi sekumele ilungisiswe imithetho yemihlobo yemitshado elizweni, ihambelane lesisekelo sombuso esichaza wonke muntu ongaphansi kweminyaka elitshumi lasitshiyagalombili njengomntwana. Kodwa ovumela ukuba lomyeni oyedwa ungani ubandlulula owesintwana ngoba uvumela ukwendiswa koleminyaka elitshumi lasithupha ( 16 ), kuthi owesintu wona vele kawucaci ekuthini benda loba ukuthatha beleminyaka emingaki. Isilinganiso esedlula kancinyane amatshumi amathathu ekhulwini ( 31% ) samantombazane eZimbabwe, babikwa bengena emendweni besesebancane ngezizatho ezehlukeneyo okubalisa ukholo kanye lesiko.